बनारस में बिहार के मंत्री ने होटल पर कराई थी FIR; मांगी माफी
बनारस के होटल में बिहार के मंत्री तेजप्रताप यादव का सामान बाहर निकालने वाले मैनेजर का एक वीडियो सामने आया है। इसमें वह तेज प्रताप यादव के कदमों में झुककर माफी मांग रहा है।
बनारस के होटल में बिहार के मंत्री तेजप्रताप यादव का सामान बाहर निकालने वाले मैनेजर का माफी मांगते हुए वीडियो सामने आया है। इसमें वह तेजप्रताप यादव के कदमों में झुककर माफी मांग रहा है। यह वीडियो तेजप्रताप के मीडिया ग्रुप में जारी किया है।
घटना 7 अप्रैल की है। तेजप्रताप अपने दोस्तों के साथ बनारस गए थे। शहर के सिगरा स्थित अरकेडिया होटल में 206 और 205 नंबर का कमरा बुक किया था। सुबह 11 बजे काशी विश्वनाथ मंदिर और गंगा आरती के लिए निकले थे।
साथियों के साथ देर रात होटल पहुंचे, तो पता चला कि उनका रूम किसी और को अलॉट कर दिया गया है। होटल मैनेजर ने रूम बिना सूचना के जबरन खाली करवा दिया। मंत्री का सारा सामन निकालकर रिसेप्शन पर रखवा दिया।
उसी रात उन्होंने FIR दर्ज कराई थी। अब मंगलवार को होटल के जनरल मैनेजर का वीडियो सामने आया है। इसमें वह तेज प्रताप के कदमों में गिरकर माफी मांग रहा है।
तेज प्रताप यादव का आरोप है कि होटल का जनरल मैनेजर, BJP के कुछ लोग और मीडिया के कुछ बड़े संस्थानों ने ये साजिश रची गई। होटल का CCTV फुटेज भी अभी तक जारी नहीं किया गया। पुलिस प्रशासन भाजपा के इशारों पर काम कर रही है।
तेज प्रताप ने लगाया होटल प्रबंधन को बचाने का आरोप
तेज प्रताप यादव की तरफ से कहा गया है कि ऑनलाइन बुकिंग बिना पेमेंट के नहीं होता। उन्होंने सुरक्षा कारणों से यूपी पुलिस के सामने ही 7 अप्रैल की रात 11 बजे कमरा छोड़ दिया था। फिर होटल आर्केडिया पर FIR दर्ज की गई, जिसे बचाने में पुलिस प्रशासन और बीजेपी के तमाम बड़े नेता लग गए। कमरा छोड़े जाने के बावजूद होटल प्रबंधन द्वारा झूठी खबर दी जा रही कि कमरा अभी तक बंद है।
मैनेजर पर भी सामान बाहर निकालने का आरोप
वीडियो सामने आया है, उसमें होटल का जनरल मैनेजर संदीप कुमार माफी मांग रहा था। तेजप्रताप यादव के कदमों में गिरकर माफी मांगता शख्स जीएम संदीप कुमार है। वहीं, दूसरे वीडियो में तेज प्रताप के नौकर ने आरोप लगाया कि होटल के कमरे को पहले खोल दिया गया था, जीएम आए तो वो भी समान बाहर करने लगे।
इससे जुड़ी मुख्य खबर पढ़िए...
वाराणसी के होटल से तेजप्रताप का सामान बाहर निकाला:रात 1 बजे सड़कों पर भटकते रहे बिहार के मंत्री; पुलिस से की शिकायत
बिहार के वन एवं पर्यावरण मंत्री तेजप्रताप यादव का सामान वाराणसी के एक होटल से बाहर निकाल दिया गया। शुक्रवार रात 1 बजे उनका सामान बिना जानकारी के रिसेप्शन पर रख दिया गया। उस दौरान तेजप्रताप अपने दोस्तों के साथ अस्सी घाट घूमने गए थे। जब होटल लौटे तो देखा कि सामान बाहर पड़ा हुआ है। इसके बाद उन्होंने सिगरा पुलिस को होटल प्रबंधन के खिलाफ तहरीर दी। पूरी खबर पढ़ने के लिए क्लिक करें...